17/02/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 2009/247-1

Acordo do 24 de xaneiro de 2011 do Departamento Territorial da Coruña, polo que se somete a información pública a solicitude de autorización administrativa, aprobación do proxecto sectorial de incidencia supramunicipal, estudo de impacto ambiental e declaración de utilidade pública, en concreto, da instalación eléctrica liña interconexión do parque eólico de Punta Maeda nos concellos de Mañón, Ortigueira (A Coruña), e de Vicedo, Ourol (Lugo) (expediente: IN407A 2009/247-1). Para os efectos previstos na Lei 54/1997, do 27 de novembro, do sector eléctrico (B. O. E. n.º 285), e polo Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (B. O. E. n.º 310); a Lei 10/1995, do 23 de novembro, de ordenación do territoRío de Galicia (D. O. G. n.º 233 ) e o Decreto 80/2000, do 23 de marzo, polo que se regulan os plans e proxectos sectoriais de incidente supramunicipal (D. O. G. n.º 75); o Decreto 442/1990, do 13 de setembro, de avaliación de impacto ambiental para Galicia (D. O. G. n.º 188) e o Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos (B. O. E. n.º 23), modificado pola Lei 6/2010 (B. O. E. n.º 73) sométese a información pública a solicitude de autorización administrativa, o proxecto sectorial de incidencia supramunicipal, o estudio de impacto ambiental, e a declaración de utilidade pública, en concreto, das instalacións eléctricas que se citan: Solicitante: Sociedade Eólica Punta Maeda, S. L. Domicilio: rúa da Aldea, n.º 3, lugar da Pousada, 15173 Oleiros (A Coruña) Denominación: liña interconexión do parque eólico de Punta Maeda Situación: concellos de Mañón e Ortigueira (A Coruña), e de Vicedo e Ourol (Lugo). As principais características técnicas da instalación eléctrica son: Tramo 1 de liña soterrada a 30 kV, de lonxitude 11,261 km, en condutor tipo RHZ1 OL H-16 18/30 kV 2 x 300 mm 2 Al baixo tubo, con orixe no centro de control do futuro parque eólico Punta Maeda (expediente: IN661A 2004/10), no concello de Mañón (A Coruña), e final na futura subestación eléctrica O Rego, no concello do Vicedo (Lugo). Subestación eléctrica O Rego 132/30 kV, constituída por: – Unha posición de transformador de 132 kV con equipos de protección e medida. – Un transformador de potencia 16 MW ONAF e con relación de tensión 132/30 kV. – Tres transformadores de tensión de barras. – Unha posición de liña de 30 kV para liña procedente do parque eólico Punta Maeda. – Unha posición para transformador de servizos auxiliares con medida de tensión de barras de 30 kV. – Un transformador de servizos auxiliares de potencia 50 kVA e relación de transformación 30/0,4 kV. – Un grupo electróxeno de potencia 50 kVA, tensión 400/230 V e frecuencia 50 Hz. – Cadros para control, mando e protección da subestación. Tramo de liña aérea a 132 kV en simple circuíto, de lonxitude 7,524 km, en condutor tipo LA-280, sobre apoios metalicos, con orixe na futura subestación eléctrica O Rego e final no paso aéreo-subterráneo proxectado no apoio n.º 23. Tramo 2 de liña subterranea a 132 kV, de lonxitude 160 m, en condutor tipo RHZ1-RA+2OL 76/132 kV 1 x 400 mm 2 Al baixo tubo, con orixe no paso aéreo-subterráneo citado e final en nova posición de liña 132 kV na subestación Pena Ventosa (expediente IN407A 09/31-2, 7469 A. T.), no concello de Ourol (Lugo). O estudio de impacto ambiental correspondente ás instalacións da Liña Interconexión do parque eólico de Punta Maeda poderase examinar no concellos de Mañón, Ortigueira (A Coruña), e de Vicedo, Ourol (Lugo), nas dependencias dos departamentos territoriais da Consellería de Medio Ambiente, TerritoRío e Infraestructuras de A Coruña e de Lugo, e da Consellería de Economía e Industria de A Coruña e de Lugo. Así mesmo, poderase examinar o proxecto sectorial de incidencia supramunicipal nos concellos de Mañón, Ortigueira (A Coruña), e de Vicedo, Ourol (Lugo), e nas dependencias dos departamentos territoriais da Consellería de Economía e Industria de A Coruña e de Lugo. A declaración de utilidade pública, segundo o sinalado no artigo 54.º da citada Lei 54/1997, levará implícita en todo caso a necesidade de ocupación dos bens ou de adquisición dos dereitos afectados e implicará a urxente ocupación para aos efectos do artigo 52.º da Lei do 16 de decembro de 1954, de expropiación forzosa (B. O. E. n.º 351). A relación concreta e individualizada de bens e dereitos afectados que se consideran de necesaria expropiación, figuran no anexo que se insire xunto con este acordo. Todas aquelas persoas ou entidades que se consideren afectadas poderán examinar o expediente, e presentar as súas alegacións dirixidas a este Departamento Territorial, sito no edificio administrativo Monelos, s/n, praza Luís Seoane, 2.ª planta, 15071 A Coruña, así como ao Departamento Territorial da Consellería de Economía e Industria de Lugo, sito no edificio administrativo da Xunta de Galicia, ronda da Muralla, 70, 27071 Lugo, no prazo de trinta días, a partir de la última publicación. É de significar que esta publicación se realiza igualmente para os efectos determinados polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, ignórese o lugar de notificación, ou ben, intentada a notificación non se puidese realizar. A Coruña, 24 de xaneiro de 2011. A xefa territorial Tristana Moraleja Gómez ANEXO RELACIÓN DE BENS E DEREITOS AFECTADOS POLA LIÑA DE INTERCONEXIÓN DO PARQUE EÓLICO DE PUNTA MAEDA PROVINCIA DE LUGO